CELEX: 32005D0745
Language: et
Date: 2005-10-21 00:00:00
Title: 2005/745/EÜ: Komisjoni otsus, 21. oktoober 2005, millega muudetakse otsust 2005/734/EÜ, millega kehtestatakse bio-ohutusmeetmed, et vähendada A-tüüpi gripiviiruse alatüübi H5N1 põhjustatud väga patogeense lindude gripi kandumise ohtu metslindudelt kodulindudele ja teistele vangistuses elavatele lindudele ning rajada väga ohustatud piirkondadesse varajase avastamise süsteem (teatavaks tehtud numbri K(2005) 4199 all)   (EMPs kohaldatav tekst)

22.10.2005   
            
            
               ET
            
            
               Euroopa Liidu Teataja
            
            
               L 279/79
            
         KOMISJONI OTSUS,
   21. oktoober 2005,
   millega muudetakse otsust 2005/734/EÜ, millega kehtestatakse bio-ohutusmeetmed, et vähendada A-tüüpi gripiviiruse alatüübi H5N1 põhjustatud väga patogeense lindude gripi kandumise ohtu metslindudelt kodulindudele ja teistele vangistuses elavatele lindudele ning rajada väga ohustatud piirkondadesse varajase avastamise süsteem
   (teatavaks tehtud numbri K(2005) 4199 all)
   (EMPs kohaldatav tekst)
   (2005/745/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   ning arvestades järgmist:
   
               (1)
            
            
               Lindude gripp on väga nakkav kodulindude ja lindude haigus, põhjustades suremust ja häireid, mis võivad kiiresti omandada episootilised mõõtmed, kujutada tõsist ohtu loomade ja inimeste tervisele ning vähendada järsult kodulinnukasvatuse tasuvust. On olemas oht, et haigustekitajad levivad eluslindude ja linnulihatoodete rahvusvahelise kaubanduse teel.
            
         
               (2)
            
            
               Hiljuti on leidnud kinnitust A-tüüpi gripiviiruse alatüübi H5N1 põhjustatud kõrge patogeensusega lindude gripi esinemine ühenduse naabruses asuvates kolmandates riikides. Kaudsete tõendite ja molekulaarepidemioloogiliste andmete põhjal võib kindlalt oletada, et lindude gripi viirus on levinud rändlindude kaudu.
            
         
               (3)
            
            
               Olukorra jälgimiseks liikmesriikides võttis komisjon vastu 17. oktoobri 2005. aasta otsuse 2005/732/EÜ, millega kiidetakse heaks liikmesriikides 2005. aastal kodu- ja metslindudel lindude gripi avastamiseks teostatavate uuringute rakendamise programmid ning sätestatakse eeskirjad aruannete esitamiseks ja õiguse osas saada ühenduse rahalist toetust kõnealuste programmide rakenduskuludeks. (2)
               
            
         
               (4)
            
            
               Selleks et vähendada ohtu, et A-tüüpi gripiviiruse alatüübi H5N1 põhjustatud kõrge patogeensusega lindude gripp võiks metslindude kaudu levida linnukasvatustesse ja teistesse hoonetesse, kus linde vangistuses peetakse, võeti vastu komisjoni 19. oktoobri 2005. aasta otsus 2005/734/EÜ, millega kehtestatakse bio-ohutusmeetmed, et vähendada A-tüüpi gripiviiruse alatüübi H5N1 põhjustatud väga patogeense lindude gripi kandumise ohtu metslindudelt kodulindudele ja teistele vangistuses elavatele lindudele ning rajada väga ohustatud piirkondadesse varajase avastamise süsteem. (3)
               
            
         
               (5)
            
            
               Kõnealuse otsuse kohaselt peavad liikmesriigid tegema kindlaks kodulinde ja teisi vangistuses elavaid linde pidavad põllumajandusettevõtted, mida epidemioloogiliste ja ornitoloogiliste andmete põhjal tuleks käsitada eriti vastuvõtlikena A-tüüpi gripiviiruse alatüübi H5N1 levikule metslindude kaudu.
            
         
               (6)
            
            
               Pidades silmas ühenduse metslindude uue rändeperioodi lähenemist ja teateid lindude gripi uute puhangute kohta ühenduse naabruses asuvates kolmandates riikides, on asjakohane tugevdada ja vajaduse korral täiendada otsusega 2005/734/EÜ juba kehtestatud ühenduse meetmeid, et vähendada lindude gripi leviku ohtu.
            
         
               (7)
            
            
               Seepärast tuleks otsust 2005/734/EÜ vastavalt muuta.
            
         
               (8)
            
            
               Liikmesriigid peaksid teavitama komisjoni 5. novembriks 2005 käesoleva otsuse nõuetekohase rakendamise tagamiseks võetud meetmetest.
            
         
               (9)
            
            
               Käesolevas otsuses sätestatud meetmed on vastavuses toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/734/EÜ muudetakse järgmiselt.
   
               1.
            
            
               Lisatakse artikkel 2a:
               “Artikkel 2a
               Täiendavad meetmed ohu vähendamiseks
               1.   Liikmesriigid tagavad, et nende territooriumi piirkondades, mille puhul nad on kindlaks teinud, et lindude gripi puhkemise oht on eriti suur, järgitakse kooskõlas artikli 1 lõikega 1 järgmisi tingimusi:
               
                           a)
                        
                        
                           kodulindude pidamine välitingimustes keelustatakse viivitamata; pädev asutus võib siiski lubada kodulindude pidamist välitingimustes, tingimusel et lindude sööta ja jooki hoitakse sisetingimustes või varikatuse all, mis on piisav, et mitte meelitada metslinde maanduma, ning millega välditakse metslindude kokkupuudet kodulindudele ettenähtud sööda ja joogiga;
                        
                     
                           b)
                        
                        
                           teatavate kodulindude heaoluks nõutavad välitingimustes asuvad veemahutid on piisavalt kaitstud metsikute veelindude eest;
                        
                     
                           c)
                        
                        
                           kodulindudele ei anta vett veelindudele ligipääsetavatest pinnavee reservuaaridest, välja arvatud juhul, kui sellist vett on töödeldud, et tagada võimaliku viiruse inaktiveerimine;
                        
                     
                           d)
                        
                        
                           keelatakse seltsidesse Anseriformes ja Charadriiformes kuuluvate lindude kasutamine peibutuslindudena linnujahil; selliseid linde võib siiski peibutuslindudena kasutada pädeva asutuse range järelevalve all, et meelitada ligi metslinde, kellelt on ette nähtud võtta proove otsusega 2005/732/EÜ kehtestatud seireprogrammi raames.
                        
                     2.   Liikmesriigid tagavad, et kodulindude ja teiste lindude kokkutoomine turgudele, etendustele, näitustele ja kultuurisündmustele on keelatud; pädev asutus võib siiski lubada kodulindude ja teiste vangistuses elavate lindude kokkutoomist sellistesse kohtadesse, kui riskihindamise tulemus on soodne.”
            
         
               2.
            
            
               Artiklis 4 asendatakse kuupäev “31. jaanuar 2006” kuupäevaga “1. detsember 2005”.
            
         Artikkel 2
   Liikmesriigid võtavad käesoleva otsuse järgimiseks vajalikud meetmed ning avaldavad need. Liikmesriigid teatavad sellest viivitamata komisjonile.
   Artikkel 3
   Käesolev otsus on adresseeritud liikmesriikidele.
   
      Brüssel, 21. oktoober 2005
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  ELT L 274, 20.10.2005, lk 95.
   
      (3)  ELT L 274, 20.10.2005, lk 105.